《次邢元辅知府韵二首 其二》
宋代·周行己

高斋连大厦，安隐客心舒。每发难逢笑，时翻未见书。

艰难恩意重，零落旧游疏。欲买西河地，终焉此荷锄。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。